Ak potrebujete pokosiť zanedbanú lúku a na nového pomocníka kladiete vysoké nároky, najlepšie urobíte, keď siahnete po krovinoreze, a to po modeli vybavenom benzínovým motorom. Tomu podľahne vysoká tráva aj hustý porast. Keďže nepotrebujete prívodný kábel, bez obáv pokosíte aj vzdialenejšie miesta. Ak nemusíte brať ohľad na susedov, zvoľte krovinorez s dvojtaktným motorom, ktorý je zárukou vysokého výkonu a nie je ani tak náročný na údržbu. Napriek tomu, že je hlučnejší a produkuje viac splodín, ide o veľmi obľúbený variant.